Magurské sedlo

Magurské sedlo () je sedlo v hlavnom hrebeni Spišskej Magury. Je nazývané tiež Hanušovské alebo Reľovské sedlo.

Nachádza sa medzi vrchmi Javor () a Spádik ().Spišská Magura – Pieniny. Turistická mapa. 1 : 50 000. Harmanec: VKÚ, a. s., 2000. Oddeľuje dva podcelky pohoria - Repisko na juhozápade a Veterný vrch na severovýchode. Spája Podtatranskú kotlinu so Zamagurím. Sedlom viedla jedna z dávnych kolonizačných ciest. Na západnej strane sedla pramení potok Ščerbová (pravostranný prítok Rieky), kým na východnej strane Toporský potok vlievajúci sa do Popradu.

Sedlom prechádza významná cestná spojnica II/542 medzi Spišskou Belou a Spišskou Starou Vsou a tiež modroznačkovaná turistická trasa, vedúca od Toporeckého sedla ďalej na západ po hlavnom hrebeni pohoria (Bukovina, Repisko).

 Referencie 

 Iné projekty 

 Externé odkazy 
 Poloha na turistickej mape

Kategória:Sedlá v Spišskej Magure
Kategória:Reľov
Kategória:Toporec
Kategória:Slovenská Ves